钦定古今图书集成/明伦汇编/宫闱典/第121卷 > 北齐
## 钦定古今图书集成/明伦汇编/宫闱典/第121卷 > 北齐

后齐置中侍中，省长秋寺，诸官并用宦者。

按《隋书百官志》：“后齐制，官多循后魏。中侍中省，掌出
入门阁。中侍中二人，中常侍中、给事中各四人，又有
中尚药典御及丞，并中谒者仆射各二人。中尚食局
典御丞各二人，监四人。内谒者局统丞各一人。长
秋寺，掌诸宫阁，卿、中尹各一人，并用宦者。丞二人。亦
有功曹、五官、主簿、录事员。领中黄门、掖庭、晋阳宫、中
山”宫、园池、中宫仆、奚官等署令、丞，又有暴室局丞。其
中黄门，又有冗从仆射及博士四人。掖庭、晋阳、中山，
各有宫教博士二人。中山署，又别有面豆局丞。园池
署，又别有桑园部丞。中宫仆署，又别有乘黄局都尉、
细马车都尉。车府部丞。奚官署，又别有染局丞。